सलोली, राजस्थान

सालोली राजस्थान राज्य, भारत के अलवर जिले में रैणी तहसील का एक ग्राम है। यह जयपुर डिवीजन के अंतर्गत आता है। यह जिला मुख्यालय अलवर से ५० किलोमीटर दूर, रेनी से ६ किलोमीटर और राज्य की राजधानी जयपुर से १०७ किलोमीटर दूर स्थित है।

परिवहन 
राजगढ़ रेलवे स्टेशन, सालोली का निकटम रेलवे स्टेशन हैं। हालांकि, सालोली से अलवर रेलवे स्टेशन जो कि अलवर जिले का प्रमुख रेलवे स्टेशन ४६ किलोमीटर दूर है।

राजगढ़ रेलवे स्टेशन से माचाडी होते हुए सालोली पहुंचने के लिए जीप , टेम्पो , रिकशा आसानी से उपलब्ध हैं ।

इतिहास
सालोली राजस्थान में जागीरी प्रथा के उन्मूलन से पहले कल्याणोत / कल्याणवत कच्छावा राजपूतों राजपूत की एक जागीर थी । कल्याणोत राजपूत आमेर नरेश पृथ्वीराज के पुत्र कल्याण सिंह के वंशज हैं । कछवाहों की कल्याणोत तड/शाखा तत्कालीन आमेर राज्य की 12 कोठडियों में से एक है ।  सालोली जागीर ठाकुर सालसिंह कल्याणोत को प्रदान की गई थी, जो आमेर के राजा पृथ्वीराज के वंशज थे । सालोली का नामकरण ठाकुर साल सिंह के नाम पर पड़ा है ।

वर्तमान स्थिति 
गांव में जाँगिड़, राजपूत, मीणा जी, जोगी, ब्राह्मण तथा नाई जाति के लोग शामिल हैं। सालोली में अधिकांश लोग गांव में पानी और रोजगार की कमी के कारण शहरों में चले गए थे।

सन्दर्भ

अलवर के गाँव
राजस्थान के गाँव